**Poštovani/e,**

pozivamo vas na Znanstveni utorak, koji će se održati **10. studenoga 2020. u 13:00 sati.** Izlaganje svojeg istraživanja održat će Ivan-Damir Anić, Ivana Kursan Milaković, Mirela Mihić i Nicoletta Corrocher na temu:

**Uloga oglašavanja u kupnjama potrošača preko mobilnih uređaja: moderirajući učinak inovativnosti potrošača**

Molimo Vas da pristupite radionici i ZOOM mrežnom seminaru putem sljedeće poveznice:

<https://us02web.zoom.us/j/87249210404>

Izlaganje će biti održano na engleskom jeziku.

**Sažetak istraživanja:**

Usprkos sveprisutnom korištenju mobilnih telefona, prihvaćenost mobilnog oglašavanja i mobilne trgovine od strane potrošača u Hrvatskoj je još uvijek niska. Polazeći od navedenog, ovim se istraživanjem, financiranim sredstvima Tvoj Grant@EIZ projekta, nude odgovori na sljedeća pitanja: **koji su glavni čimbenici koji utječu na potrošače da prihvate mobilno oglašavanje i kupnju preko mobilnih uređaja? Kako sigurnost i privatnost utječu na kupnju potrošača? Kako inovativnost potrošača utječe na njihovo iskustvo kupnje?** Istraživanje je provedeno putem ankete na uzorku od 300 korisnika mobilnih uređaja u Hrvatskoj. Rezultati pokazuju da je iskustvo potrošača s navigacijom mobilnih stranica važan čimbenik koji utječe na mobilnu kupnju i upućuju na značenje inovativnosti potrošača kao moderatora. Temeljem dobivenih nalaza, a u cilju povećanja kupnje na području mobilne trgovine, marketinškim stručnjacima se sugerira da svoje mobilne oglase usmjere prema inovativnim potrošačima i da dizajniraju zanimljive poruke, kao i mobilne stranice, te osiguraju sigurno prodajno okruženje.

**Autori:**

**dr. sc. Ivan-Damir Anić,** znanstveni savjetnik u trajnom zvanju, Ekonomski institut, Zagreb, Hrvatska

**doc. dr. sc. Ivana Kursan Milaković,** Ekonomski fakultet Sveučilišta u Splitu, Hrvatska

**prof. dr. sc. Mirela Mihić,** Ekonomski fakultet Sveučilišta u Splitu, Hrvatska

**dr. sc. Nicoletta Corrocher,** ICRIOS, Sveučilište Bocconi, Milano, Italija

**Veselimo se vašem odazivu!**